**Johan Carl William Sjöberg Sundström** (s. 21. syyskuuta 1992 Göteborg, Ruotsi) on ruotsalainen jääkiekkoilija, joka pelaa SM-liigajoukkue Vaasan Sportissa. Hän on pelipaikaltaan keskushyökkääjä, mutta Sundström osaa pelata myös laidassa. Hän laukoo oikealta. Sundström on pelannut urallaan myös 11 NHL-ottelua New York Islandersissa kaudella 2013–2014.

Ura
---

### Seuraura

Sundström on Frölunda HC:n kasvatti. Hän jakoi kaudella 2009–2010 tehoilla 13+17=30 seuran J20-joukkueen sisäisen pistepörssin toisen sijan Jonathan Johanssonin kanssa edellään Victor Backman. Sundström vahvisti myös Frölundan J18-joukkuetta, jossa Sundström voitti J18 Allsvenskanin pronssia. Runsas viikko aikaisemmin 17 vuotta täyttänyt Sundström pelasi ensimmäisen ja kauden ainoaksi jääneen Elitserien-ottelunsa runkosarjan viidennellä kierroksella 3. lokakuuta 2009 vieraissa Skellefteå AIK:ta vastaan. Hänet merkittiin kolmella täydellä hyökkäysketjulla lähteneen Frölundan nelosketjuun yhdessä Carl Klingbergin kanssa. Sundstöm sai ottelussa jääaikaa 3.04 minuuttia. Ukrainalainen HC Budivelnik varasi Sundströmin kolmannella kierroksella 68. pelaajana KHL:n varaustilaisuudessa 2010.

Syyskuussa 2010 Sundström teki kaksivuotisen Elitserien-sopimuksen Frölundan kanssa. Hän pelasi kaudella 2010–2011 liigassa 41 runkosarjaottelua tehden yhden maalin, joka syntyi 4. joulukuuta 2010 vieraissa HV71:n Andreas Anderssonin taakse. Sundström pelasi myös yhden ottelun lainalla sarjatasoa alempana HockeyAllsvenskanin Borås HC:ssa. Hän vahvisti myös Frölundan J20-joukkuetta kevään 2011 pudotuspeleissä, jonka piste- ja maalipörssin Sundström voitti tehoilla 8+7=15. Kauden päätteeksi hän voitti myös J20 SuperElitin mestaruuden. Sundström voitti joukkueessa myös A-nuorten European Trophyn mestaruuden.

New York Islanders varasi Sundströmin toisella kierroksella 50. pelaajana NHL:n varaustilaisuudessa 2011. Kaudella 2011–2012 hän pelasi Elitserienissä 49 runkosarjaottelua tehopistein 6+5=11 ja kuusi playoff-ottelua ilman tehopisteitä. Kesäkuussa 2012 Sundström teki kolmivuotisen NHL-tulokassopimuksen Islandersin kanssa. Hän pelasi kauden 2012–2013 kokonaan farmijoukkue Bridgeport Sound Tigersissa, AHL:ssä, jossa Sundströmin tulokaskausi toi 59 runkosarjaottelussa tehot 11+21=32. Kaudella 2013–2014 hän debytoi NHL:ssä, jossa Sundström pelasi 11 runkosarjaottelua tehden yhden syöttöpisteen. Hän pelasi ensimmäisen NHL-ottelunsa 14. maaliskuuta 2014 San Jose Sharksia vastaan. Sundström sai ottelussa jääaikaa 10.28 minuuttia. Kauden 2014–2015 hän pelasi kokonaan taas farmissa.

Kaudeksi 2015–2016 Sundström palasi kaksivuotisella sopimuksella Frölundaan. Hän oli joukkueen kolmanneksi paras maalintekijä ja neljänneksi paras pistemies tehoilla 17+19=36. Sundström voitti myös Frölundan sisäisen tehotilaston lukemalla +21. Hän voitti kauden päätteeksi Ruotsin-mestaruuden ja hänet palkittiin SHL:n pudotuspelien arvokkaimpana pelaajana Stefan Liv Memorial Trophylla. Mestarien liigan finaalissa 9. helmikuuta 2016 vieraissa suomalaista Oulun Kärppiä vastaan Sundström sai kakkossyöttöpisteen Spencer Abbottin tekemään voittomaaliin, joka ratkaisi Frölundalle CHL:n mestaruuden lukemin 1–2. Kaudella 2016–2017 hän oli joukkueen toiseksi paras pistemies Henrik Tömmernesin jälkeen tehoilla 12+26=38. Sundström voitti kauden aikana taas CHL:n mestaruuden.

Sundström siirtyi kaudeksi 2017–2018 kaksivuotisella sopimuksella KHL-seura Avangard Omskiin. Hän pelasi lukuisten loukkaantumisen vuoksi runkosarjassa kuitenkin vain viisi ottelua, mutta Sundström kuntoutui kuitenkin pudotuspeleihin. Elokuussa 2018 Avangard päätti purkaa hänen sopimuksensa, kun seura vahvisti ulkomaalaisosastoaan Maxime Talbotilla ja David Desharnaisilla. Syyskuussa Sundström siirtyi jatkamaan KHL-uraansa loppukauden 2018–2019 kattavalla sopimuksella kiinalaisseura Kunlun Red Stariin. Hän pelasi loukkaantumisten vuoksi kuitenkin vain 26 ottelua.

Kaudeksi 2019–2020 Sundström palasi pitkällä, nelivuotisella sopimuksella Frölunda HC:n SHL-joukkueeseen. Hän jakoi tehoilla 13+18=31 joukkueen sisäisen maalipörssin kolmannen sijaen Joel Lundqvistin kanssa. Sundström voitti Mestarien liigan mestaruuden. Alkukauden 2020–2021 hän oli sivussa nivusvamman vuoksi. Kauden 2021–2022 jälkeen Sundström jätettiin ulos Frölundan toiminnasta. Hän ei kuitenkaan suostunut purkamaan sopimustaan. Sundström ei pelannut kauden 2022–2023 aikana otteluakaan.

Kaudeksi 2023–2024 Sundström siirtyi kaksivuotisella sopimuksella SM-liigajoukkue Vaasan Sportiin.

### Maajoukkueura

Sundström edusti Ruotsia MM-kilpailuissa vuonna 2016. Yhteensä hän on pelannut 17 A-maaottelua tehopistein 2+5=7. Sundström teki A-maajoukkuedebyyttinsä 17. joulukuuta 2015 Channel One Cupin avausottelussa Moskovan VTB-jääpalatsissa turnauksen isäntäjoukkue Venäjää vastaan. Hänet merkittiin Ruotsin nelosketjun oikeaan laitaan Patrik Zackrissonin ja Andreas Thuressonin viereen. Ensimmäisen A-maajoukkuemaalinsa Sundström teki 11. helmikuuta 2016 ensimmäisessä kaksoismaaottelussa Örebrossa Suomea vastaan.

Sundström pelasi myös alle 20-vuotiaiden MM-kilpailuissa vuosina 2011 ja 2012. Hän toimi jälkimmäisessä turnauksessa Ruotsin varakapteenina ja voitti maailmanmestaruuden. Sundström pelasi myös alle 18-vuotiaiden Ivan Hlinkan muistoturnauksessa vuonna 2009, jolloin hän voitti pronssia. Yhteensä Sundström on pelannut 34 nuorten ja 20 poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2009–2010 | Frölunda HC | SuperElit | 37 | 13 | 17 | 30 | 14 | 1 | 0 | 0 | 0 | 0 |
|  | Frölunda HC | Elitserien | 1 | 0 | 0 | 0 | 0 | – | – | – | – | – |
| 2010–2011 | Frölunda HC | SuperElit | 15 | 10 | 9 | 19 | 4 | 7 | 8 | 7 | 15 | 2 |  |  |  |  |  |  | JMM | 6 | 0 | 1 | 1 | 0 |
|  | Frölunda HC | Elitserien | 41 | 1 | 0 | 1 | 10 | – | – | – | – | – |
|  | Borås HC | Allsvenskan | 1 | 0 | 0 | 0 | 0 | – | – | – | – | – |
| 2011–2012 | Frölunda HC | Elitserien | 49 | 6 | 5 | 11 | 8 | 6 | 0 | 0 | 0 | 2 |  |  |  |  |  |  | JMM | 6 | 1 | 4 | 5 | 2 |
| 2012–2013 | Bridgeport Sound Tigers | AHL | 59 | 11 | 21 | 32 | 30 | – | – | – | – | – |
| 2013–2014 | New York Islanders | NHL | 11 | 0 | 1 | 1 | 6 | – | – | – | – | – |
|  | Bridgeport Sound Tigers | AHL | 40 | 8 | 10 | 18 | 41 | – | – | – | – | – |
| 2014–2015 | Bridgeport Sound Tigers | AHL | 72 | 7 | 12 | 19 | 81 | – | – | – | – | – |
| 2015–2016 | Frölunda HC | SHL | 51 | 17 | 19 | 36 | 16 | 16 | 3 | 6 | 9 | 4 | Le Mat-pokalen |  |  |  |  |  | MM | 7 | 1 | 1 | 2 | 6 |
| 2016–2017 | Frölunda HC | SHL | 45 | 12 | 26 | 38 | 16 | 9 | 1 | 0 | 1 | 18 |
| 2017–2018 | Avangard Omsk | KHL | 5 | 0 | 1 | 1 | 2 | 7 | 2 | 1 | 3 | 8 |
| 2018–2019 | Kunlun Red Star | KHL | 26 | 1 | 7 | 8 | 37 | – | – | – | – | – |
| 2019–2020 | Frölunda HC | SHL | 51 | 13 | 18 | 31 | 20 | – | – | – | – | – |
| 2020–2021 | Frölunda HC | SHL | 35 | 5 | 12 | 17 | 45 | 7 | 1 | 1 | 2 | 2 |
| 2021–2022 | Frölunda HC | SHL | 49 | 6 | 9 | 15 | 16 | 3 | 0 | 0 | 0 | 0 |
| 2022–2023 | Frölunda HC | SHL | – | – | – | – | – | – | – | – | – | – |
| 1 kausi | yhteensä | NHL | 11 | 0 | 1 | 1 | 6 | – | – | – | – | – |
| 8 kautta | yhteensä | Elitserien/SHL | 322 | 60 | 89 | 149 | 131 | 41 | 5 | 7 | 12 | 36 |
| 3 kautta | yhteensä | AHL | 171 | 26 | 43 | 69 | 152 | – | – | – | – | – |
| 2 kautta | yhteensä | KHL | 31 | 1 | 8 | 9 | 39 | 7 | 2 | 1 | 3 | 8 |

Lähteet
-------

* Johan Sundström The Internet Hockey Databasessa (englanniksi)
* Johan Sundström Eurohockey-sivustolla (englanniksi)
* Johan Sundström *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9  Johan Sundström *Elite Prospects*. Everysport Media Group AB.  (englanniksi)
2. ↑  Elite Prospects - Frölunda HC J20 *eliteprospects.com*. Everysport Media Group AB. Viitattu 24.1.2020. (englanniksi)
3. ↑  SKE - FRÖ (Line Up) *stats.swehockey.se*.  3.10.2009. Svenska Ishockeyförbundet. Viitattu 30.7.2023. (englanniksi)
4. ↑  Johan Sundström *old.shl.se*. SHL AB. Viitattu 31.7.2023. (ruotsiksi)
5. ↑  Johan Sundström får A-lagskontrakt *hockey.expressen.se*.  20.9.2010. Expressen Lifestyle AB.  Arkistoitu 21.7.2011. Viitattu 12.7.2011. (ruotsiksi)
6. ↑  Elite Prospects - J20 SuperElit Stats 2010-2011 *eliteprospects.com*. Everysport Media Group AB. Viitattu 24.1.2020. (englanniksi)
7. ↑  Sundstrom Agrees To Terms On ELC *nhl.com/islanders*.  11.6.2012. New York Islanders. Viitattu 12.6.2012. (englanniksi)
8. ↑  Bodin, Uffe: Frölundaiten klar för Islanders *hockeysverige.se*.  11.6.2012. Everysport Media Group AB. Viitattu 12.6.2012. (ruotsiksi)
9. ↑  San Jose Sharks - New York Islanders, March 14th, 2014 *NHL.com*.  14.3.2014. National Hockey League. Viitattu 12.6.2012. (englanniksi)
10. ↑  Elite Prospects - Frölunda HC *eliteprospects.com*. Everysport Media Group AB. Viitattu 24.1.2020. (englanniksi)
11. ↑  Matchers *championshockeyleague.com*. Champions Hockey League (CHL) AG. Viitattu 31.7.2023. (englanniksi)
12. ↑  Elite Prospects - Frölunda HC *eliteprospects.com*. Everysport Media Group AB. Viitattu 24.1.2020. (englanniksi)
13. ↑  "Авангард" подписал на два года центрального нападающего Юхана Сундстрема *hawk.ru*.  25.5.2017. хоккейного клуба «Авангард». Viitattu 9.9.2018. (venäjäksi)
14. ↑  Karlsson, Måns: Svenske stjärnan på marknaden – dumpas av sitt KHL-lag *Hockeysverige.se*.  25.8.2018. Everysport Media Group AB. Viitattu 9.9.2018. (ruotsiksi)
15. ↑  [ Юхан Сундстрём заключил однолетний контракт с 
@KRSchina] *twitter.com*.  9.9.2018. Кхл. Viitattu 31.7.2023.
16. ↑  Pettersson Kymmer, Peter: Tung duo tillbaka *frolundahockey.com*.  10.5.2019. Frölunda Hockey Club. Viitattu 24.1.2020. (ruotsiksi)
17. ↑  Elite Prospects - Frölunda HC *eliteprospects.com*. Everysport Media Group AB. Viitattu 31.7.2023. (englanniksi)
18. ↑  Kågström, Rasmus: Missade premiären – toppcentern fortsatt skadad *hockeysverige.se*.  25.9.2020. Everysport Media Group AB. Viitattu 31.7.2023. (ruotsiksi)
19. ↑  Kågström, Rasmus: Johan Sundström bryter tystnaden *hockeysverige.se*.  20.1.2023. Everysport Media Group AB. Viitattu 31.7.2023. (ruotsiksi)
20. ↑  Toivanen, Tuomas: Sport hankki viime kauden pelaamatta olleen meritoituneen ruotsalaisen – Johan Sundström siirtyy Vaasaan *Jatkoaika.com*.  2.5.2023. Jatkoaika r.y. Viitattu 31.7.2023.
21. ↑  RUS–SWE (Line Up) *stats.swehockey.se*.  17.12.2015. Svenska Ishockeyförbundet. Viitattu 9.9.2018. (englanniksi)
22. ↑  SWE–FIN (3-2) *stats.swehockey.se*.  11.2.2016. Svenska Ishockeyförbundet. Viitattu 9.9.2018. (englanniksi)
23. ↑  Sweden Team 18 (pdf) *swehockey.se*. Svenska Ishockeyförbundet. Viitattu 9.9.2018. (englanniksi)

Sport – SM-liiga
7 Lerby |
10 Lööke |
11 Hjalmarsson |
12 Stråka |
13 Riska |
15 Vesala |
16 Johnsson |
17 Stålberg |
21 Nalli |
24 Scarlett |
25 Holmström |
28 Sundstöm |
36 Tommila |
40 Mattsson |
37 Leppänen |
52 Hietanen |
53 Aarnio |
60 Reijola |
63 Heikkinen |
71 Nieminen |
77 Povše |
88 Miketinac |
95 Svoboda |
96 Mašič  

Päävalmentaja Dufva •
Valmentaja Hahl •
Valmentaja Nukari •
MV-valmentaja / joukkueenjohtaja Lipsanen •
Fysiikkavalmentaja Andersson